kožné problémy
Dobrý deň.mam problém mal sodiagnostikovany lisaj na nohách auž to mám asi dva roky robím tos masickami rôznymi trochu sa to ustalilo ale nič moc  a mám aj jazyk po krajoch taky modrasty a po bokoch v ústach mám tiež taky výsev. Môžete mi prosím poradiť ako sa toho zbaviť? Ďakujem.
Dobrý deň,
ďakujeme za Vašu otázku.
Z odborného hľadiska je Lichen planus chronické zápalové ochorenie, ktoré postihuje pokožku, nechty, ústnu sliznicu, a v niektorých prípadoch aj pohlavné orgány. Ide o neinfekčné autoimunitné ochorenie, pri ktorom imunitný systém omylom napadá zdravé kožné alebo slizničné bunky.
Nakoľko sa jedná o chronické ochorenie, liečba Vám nezabrala a navyše sú prítomné nové ložiská, odporúčam Vám opätovnú návštevu dermatológa. Ten určí ďalší postup liečby.
S pozdravom
PharmDr. Patrícia Čečková